stanford-oval/wikipedia huggingface dataset:
David Tzuriel

David Tzuriel (s. 23. syyskuuta 1946) on israelilainen psykologi. Hänen erikoisalansa on oppimisen dynaaminen arviointi. Tzuriel toimii professorina ja kasvatustieteiden tiedekunnan johtajana Bar Ilan yliopistossa. Hän on opiskellut kliinistä psykologiaa Yhdysvalloissa Vanderbiltin yliopiston Peabody Collegessa. Hänen tieteellinen työnsä liittyy Lev Vygotskyn ja Reuven Feuersteinin teorioiden empiiriseen perustelemiseen
Julkaisut > Kirjat

Tzuriel, D. (1998). Cognitive modifiability: The dynamic assessment of learning potential, Tel-Aviv: Sifriat Poalim. (hepreaksi)
Tzuriel, D. (Ed.) (1999) Mediated learning experience: Theory, research, and applications . Haifa: Ach Press, Oranim College, and the International Center for Enhancement of Learning Potential (ICELP). (hepreaksi)
Tzuriel, D. Dynamic assessment of young children, New York: Kluwer Academic/Plenum Press.
Haywood, H.C. & Tzuriel, D. (Eds.). (1992). Interactive Assessment, New York: Springer-Verlag.
Tzuriel, D. (Ed.). (1992). Special issue: Mediated learning experience. Bisdeh Chemed. Tel-Aviv: Religious Teachers Organization Press. (hepreaksi)
Tzuriel, D. (2004). La valutazione dinamica delle abilita cognitive. Milano: Erickson. (italiaksi)
Aiheesta muualla

David Tzurielin kotisivut (Arkistoitu – Internet Archive) (englanniksi)
Edward Ashurst Welch

Edward Ashurst Welch (22. elokuuta 1860 Orpington, Englanti – 6. elokuuta 1932 Southchurch, Englanti) oli englantilainen anglikaanipappi ja teologian opettaja sekä virsirunoilija.
Welch opiskeli Cambidgen King's Collegessa jossa hän suoritti tutkinnon 1886. Hän opetti teologiaa Auckland Castlessa, Durhamissa 1887–1889 ja Kanadassa Toronton Trinity Collegessa 1895–1899. Hän toimi myös seurakuntapappina Englannissa ja Kanadassa useissa seurakunnissa, muun muassa Haggerstonissa Samuel John Stonen työtoverina. Kanadassa toimiessaan hän yritti vähentää korkea- ja matalakirkollisten suuntausten välisiä eroja. Hän osallistui 1908 julkaistun Kanadan anglikaanisen kirkon laulukirjan "Book of Common Praise" julkaisuun.
Hän kirjoitti virsiä eri tilaisuuksia varten, niin myös omiin hähinsä.
Ruotsin kirkon virsikirjassa on yksi hänen kirjoittamansa virsi, häävirsi "We lift our hearts O Father". Se on julkaistu Book of Common Praise -kirjassa 1908, sekä Anglican Hymnbook -kirjassa 1965. Ruotsin kirkon virsikirjassa se on virsi 84 "Vi lyfter våra hjärtan", Anders Frostensonin käännöksenä ja muokkauksena. Virsi laulettiin kun Ruotsin kruununprinsessa Victoria ja Daniel Westling vihittiin avioliittoon 2010. Ruotsin kirkon suomenkielisessä virsikirjassa se on Anna-Mari Kaskisen 1996 kääntämänä "Nyt kääntyy sydämemme puoleesi, Jumala".
MS 1970

| MS 1970 |
| --- | --- |

Sijainti
Paikkakunta:  Štrbské Pleso,  Slovakia
Koordinaatit:  49°07′42″N, 20°03′26″E
Avattu:  1967
Remontoitu:  1967–1969, 1982–1984, 1988, 1998, 2010, 2014
Suljettu:  MS 1970 A
Seura:  ŠKP Štrbské Pleso
MS 1970 A

K-piste:  120 metriä
Mäkikoko:  125 metriä
Mäkiennätys:  128,5 metriä  Sergei Bobrov (29.1.1999)
Naisten mäkiennätys:  94,0 metriä  Anita Wold (16.3.1974)
Avattu:  1969
Remontoitu:  1984, 1988, 2012
Suljettu:  kyllä
Muovitus:  ei
Keulan kulma:  11,5°
Alastulorinteen kulma:  37°
MS 1970 B

K-piste:  90 metriä
Mäkikoko:  100 metriä
Mäkiennätys:  100,0 metriä  Kenneth Gangnes  Ilmir Hazetdinov
Naisten mäkiennätys:  97,5 metriä  Coline Mattel (6.2.2009)
Kesämäkiennätys:  102,5 metriä  Dawid Kowal (13.9.2009)
Avattu:  1967
Remontoitu:  1982, 1998, 2010, 2014
Muovitus:  kyllä
Keulan kulma:  10,5°
Alastulorinteen kulma:  33,5°
MS 1970 on kahden hyppyrimäen muodostama mäkihyppystadion Štrbské Plesossa Slovakiassa.
Historia

Štrbské Plesoon rakennettiin ensimmäinen Jarolímek-hyppyrimäki vuonna 1920, ja vuoden 1935 MM-kilpailuja varten se remontoitiin. Jarolímek purettiin vuonna 1962, koska samalle paikalle alettiin rakentaa vuonna 1966 MS 1970 -stadionia vuoden 1970 MM-kilpailuja varten.
Ensimmäisenä valmistui K88 MS 1970 B -mäki vuonna 1967 ja vuonna 1969 valmistui K110 MS 1970 A -mäki. Neuvostoliittolainen Gari Napalkov voitti normaalimäen ja suurmäen maailmanmestaruuden vuonna 1970. Suurmäen kilpailussa oli 140 000 katsojaa.
Talviuniversiadit on järjestetty Štrbské Plesossa vuosina 1987, 1999 ja 2015. Universiadimestareiksi ovat hypänneet vuonna 1987 suurmäen kilpailussa tšekkoslovakialainen Jiří Malec, normaalimäen kilpailussa tšekkoslovakialainen Peter Číž ja normaalimäen joukkuekilpailussa Tšekkoslovakia, vuonna 1999 suurmäen kilpailussa valkovenäläinen Sergei Bobrov, normaalimäen kilpailussa puolalainen Łukasz Kruczek ja itävaltalainen Fabian Ebenhoch ja normaalimäen joukkuekilpailussa Japani, vuonna 2015 normaalimäen kilpailussa bulgarialainen Vladimir Zografski, naisten normaalimäen kilpailussa venäläinen Irina Avvakumova, normaalimäen joukkuekilpailussa Venäjä joukkueella Jevgeni Klimov, Mihail Maksimotškin ja Ilmir Hazetdinov, naisten normaalimäen joukkuekilpailussa Venäjä joukkueella Anastasija Gladyševa ja Irina Avvakumova ja normaalimäen sekajoukkuekilpailussa Japani joukkueella Yuka Kobayashi ja Junshirō Kobayashi.
Euroopan nuorten olympiafestivaalit järjestettiin vuonna 1999 Štrbské Plesossa ja voittajiksi hyppäsivät normaalimäen kilpailuissa Veli-Matti Lindström ja joukkuekilpailussa Itävalta joukkueella Martin Koch, Florian Liegl ja Stefan Kaiser.
MS 1970 B -mäessä on järjestetty vuosina 1990, 2000 ja 2009 nuorten MM-kilpailut. Nuorten maailmanmestaruudet ovat voittaneet vuonna 1990 itävaltalainen Heinz Kuttin ja joukkuekilpailun Itävalta joukkueella Heinz Kuttin, Werner Rathmayr, Herwig Millonig ja Alexander Pointner, vuonna 2000 joukkuekilpailun Itävalta joukkueella Martin Koch, Christian Nagiller, Florian Liegl ja Stefan Kaiser ja vuonna 2009 itävaltalainen Lukas Müller, naisten kilpailun saksalainen Magdalena Schnurr ja joukkuekilpailun Itävalta joukkueella Thomas Thurnbichler, Michael Hayböck, Florian Schabereiter ja Lukas Müller.
Vuonna 2010 modernisoitiin toiminnallisia rakennuksia. Vuoden 2014 remontissa tuomaritorni remontoitiin ja hyppääjien tiloja modernisoitiin.
MS 1970 A

MS 1970 A -mäki valmistui vuonna 1969, silloin mäen K-piste oli 110 metrissä. Vuonna 1984 mäkeä remontoitiin, remontissa mäen K-pistettä siirrettiin 110 metristä 114 metriin. Neljä vuotta myöhemmin mäki remontoitiin uudelleen ja K-piste siirrettiin 120 metriin. Vuonna 1991 hypättiin viimeisen kerran maailmancupin osakilpailu mäestä.
Sittemmin mäen profiili vanhentui. Vuonna 2012 vauhtimäestä poistettiin lahonneet puuosat ja se maalattiin, jotta mäki näyttäisi siistimmältä.
MS 1970 A > Mäkiennätyksen kehittyminen (miehet)

Mäkiennätyksen 128,5 metriä on hypännyt Sergei Bobrov.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 1969 |  Josef Hýsek | 95,0 m |  |  |
| 21.2.1970 |  Gari Napalkov | 109,5 m | MM-kilpailut 1970 |  |
| 1975 |  Jiří Raška | 109,5 m |  |  |
| 25.3.1980 |  Walter Steiner | 109,5 m | Maailmancup |  |
| 25.3.1980 |  Steve Collins  Masahiro Akimoto | 113,0 m | Maailmancup | K110-mäen mäkiennätys |
| 24.3.1985 |  Matti Nykänen | 119,0 m | Maailmancup | K114-mäen mäkiennätys |
| 1989 |  Andrej Werwejkin | 124,0 m |  |  |
| 29.1.1999 |  Sergei Bobrov | 128,5 m | Talviuniversiadit 1999 |  |
MS 1970 A > Mäkiennätyksen kehittyminen (naiset)

Naisten mäkiennätyksen 94,0 metriä on hypännyt Anita Wold.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 16.3.1974 |  Anita Wold | 94,0 m |  |  |
MS 1970 B

MS 1970 B -mäki valmistui vuonna 1967, silloin mäen K-piste oli 88 metrissä. Vuonna 1982 mäen alastulorinteeseen asennettiin muovitus. Vuoden 1998 remontissa mäen alastulorinteen muovitus vaihdettiin ja K-pistettä siirrettiin 88 metristä 90 metriin. Vuoden 2010 remontissa mäen reunustoja parannettiin. Vuoden 2014 remontissa vauhtimäkeen asennettiin jäähdytysjärjestelmä.
MS 1970 B > Mäkiennätyksen kehittyminen (miehet)

Mäkiennätyksen 100,0 metriä ovat hypänneet Kenneth Gangnes ja Ilmir Hazetdinov.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 1967 |  Josef Kraus | 79,5 m |  |  |
| 14.2.1970 |  Gari Napalkov | 85,0 m | MM-kilpailut 1970 |  |
| 1976 |  Z. Janouch | 87,0 m |  |  |
| 1981 |  Josef Samek | 88,5 m |  |  |
| 24.3.1984 |  Martin Švagerko | 89,0 m |  |  |
| 10.1.1987 |  Vegard Opaas  Peter Číž  Jiří Malec  Heiko Hunger | 91,0 m | Maailmancup |  |
| 1988 |  František Jež | 93,5 m |  |  |
| 26.3.1995 |  Marek Donoval | 93,5 m | Slovakian mestaruuskilpailut 1995 |  |
| 18.3.1998 |  Daniel Bachleda | 93,5 m | Nuorten Slovakian mestaruuskilpailut 1998 |  |
| 20.12.2008 |  Nico Faller | 96,5 m | FIS Cup |  |
| 20.12.2008 |  Dawid Kubacki | 98,0 m | FIS Cup |  |
| 5.2.2009 |  Lukas Müller | 98,0 m | Nuorten MM-kilpailut 2009 |  |
| 6.2.2009 |  Florian Schabereiter | 99,0 m | Nuorten MM-kilpailut 2009 |  |
| 6.2.2009 |  Kenneth Gangnes | 100,0 m | Nuorten MM-kilpailut 2009 |  |
| 31.1.2015 |  Ilmir Hazetdinov | 100,0 m | Talviuniversiadit 2015 |  |
MS 1970 B > Mäkiennätyksen kehittyminen (naiset)

Naisten mäkiennätyksen 97,5 metriä on hypännyt Coline Mattel.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 4.2.2009 |  Katharina Keil | 70,0 m | Nuorten MM-kilpailut 2009 |  |
| 4.2.2009 |  Jacqueline Seifriedsberger  Špela Rogelj | 82,0 m | Nuorten MM-kilpailut 2009 |  |
| 4.2.2009 |  Coline Mattel | 91,5 m | Nuorten MM-kilpailut 2009 |  |
| 4.2.2009 |  Anna Häfele | 92,0 m | Nuorten MM-kilpailut 2009 |  |
| 6.2.2009 |  Ramona Straub | 92,0 m | Nuorten MM-kilpailut 2009 |  |
| 6.2.2009 |  Coline Mattel | 94,0 m | Nuorten MM-kilpailut 2009 |  |
| 6.2.2009 |  Yūki Itō  Špela Rogelj  Evelyn Insam | 94,5 m | Nuorten MM-kilpailut 2009 |  |
| 6.2.2009 |  Juliane Seyfarth | 98,0 m | Nuorten MM-kilpailut 2009 | Kaatunut |
| 6.2.2009 |  Coline Mattel | 97,5 m | Nuorten MM-kilpailut 2009 |  |
MS 1970 B > Kesämäkiennätyksen kehittyminen

Kesämäkiennätyksen 101,5 metriä on hypännyt Roman-Sergeevich Trofimov.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 1.8.2002 |  Wojciech Skupień | 99,0 m |  |  |
| 13.9.2003 |  Przemysław Wyrwa | 99,5 m |  |  |
| 9.8.2008 |  Tomáš Zmoray | 99,5 m | FIS Cup |  |
| 9.8.2008 |  Roman-Sergeevich Trofimov | 100,5 m | FIS Cup |  |
| 10.8.2008 |  Roman-Sergeevich Trofimov | 101,5 m | FIS Cup |  |
| 13.9.2009 |  Dawid Kowal | 102,5 m | FIS Cup |  |
Aiheesta muualla

Kuvia tai muita tiedostoja aiheesta MS 1970 Wikimedia Commonsissa
Mäet vuonna 1997
Demokraattinen puolue (Mongolia)

| Mongolian demokraattinen puolue> Ардчилсан Нам |
| --- | --- |
  
  
  
Perustettu:  6. joulukuuta 2000
Johto:   Erdene Sodnomzundui (pj.)  Rinchinnyamyn Amarjargal (vpj.)  Tsevegdorjiin Tuvaan (vpj.)  Batbayaryn Jargalan (vpj.)  Tsendiin Baatarkhüü (pääsihteeri) 
Ideologia:  mongolialainen nationalismi taloudellinen liberalismi liberaali konservatiivisuus
Poliittinen kirjo:  keskusta-oikeisto
Toimisto:  Ulaanbaatar, Mongolia
Äänenkannattaja:  Ardchilal Times
Suur-Khuralin osavaltio:  12 / 76
Kansainväliset jäsenyydet:  International Democrat Union
Naisjärjestö:  Demokraattinen naisliitto
Nuorisojärjestö:  Demokraattinen nuorisoliitto
Opiskelijajärjestö:  Demokraattinen opiskelijakunta
Infobox OKVirheellinen NIMI-arvo: 
Demokraattinen Puolue (mong. Ардчилсан Нам, Ardchilsan Nam) on keskusta-oikeistolainen puolue Mongoliassa.
Edward Auer

Edward Auer (s. 7. joulukuuta 1941 New York) on yhdysvaltalainen pianisti.
Auer aloitti pianonsoiton opiskelun 6-vuotiaana Aube Tzerkon johdolla Los Angelesissa. Hän sai opetusta myös musiikin teoriassa ja sävellyksessä Mario Castelnuovo-Tedescolta sekä Leonard Steinilta. Auer saattoi opintonsa valmiiksi Juilliard Schoolissa Rosina Lhévinnen ja Pariisissa Julius Katchenin johdolla. Julkisen debyyttinsä hän teki New Yorkissa vuonna 1964. Hän teki ensimmäisen Pohjois-Amerikan-kiertueensa kaudella 1965–1966 ja Carnegie Hall -debyyttinsä vuonna 1966. Hän pääsi esiintymään moniin maihin ja teki esimerkiksi yli kaksikymmentä esiintymistä Puolassa, jossa sijoittui viidenneksi Chopin-pianokilpailussa vuonna 1965. Auerin muita kilpailumenestyksiä olivat toinen sija Beethoven-pianokilpailussa Wienissä (1965), James Dickin kanssa jaettu viides sija Tšaikovski-kilpailussa (1966), ensipalkinto Long–Thibaud-kilpailussa (1967) ja seitsemäs sija Kuningatar Elisabetin musiikkikilpailussa Brysselissä (1968).
Auer työskenteli 1970–1980-luvuilla Sol Hurokin konserttitoimiston artistina. Hänen ohjelmistoonsa on kuulunut Frédéric Chopinin teosten lisäksi esimerkiksi Robert Schumannin, Ludwig van Beethovenin, Maurice Ravelin, Sergei Rahmaninovin ja Wolfgang Amadeus Mozartin musiikkia. Auer on toiminut pianonsoiton professorina Indianan yliopistossa. Hän on ollut myös tuomarina eri kilpailuissa, kuten vuosien 1985 ja 2000 Chopin-pianokilpailuissa.
Dare Vršič

Dare Vršič Olimpijan paidassa
Dare Vršič (s. 26. syyskuuta 1984 Maribor) on slovenialainen jalkapalloilija, joka edustaa PrvaLigassa pelaavaa NK Mariboria. Vasenjalkaisen Vršičïn pelipaikka on keskikenttäpelaaja. Hän on pelannut myös Slovenian jalkapallomaajoukkueessa.
Ura

Mariborissa syntynyt Vršič on NK Muran kasvatti. Vuodet 2003-2005 hän edusti NK Celjeä, jonka riveissä Vršič saavutti Slovenian cupin voiton. Vuonna 2005 hän siirtyi MSK Zilinaan Slovakian pääsarjaan. Zilina voitti kaudella 2006-2007 Slovakian liigan. 2007 Vršič siirtyi Romaniaan, jossa hän edusti vuodet 2007-2010 FC Timișoaraa käyden välillä lainalla kotimaansa FC Koperissa, jossa hän saavutti PrvaLigan voiton. Vuonna 2011 Vršič palasi kotimaahansa Olimpija Ljubljanan riveihin. Hän pelasi seurassa kaksi kautta. Vuodet 2012-2014 Vršič vietti Itävallan Bundesliigan Austria Wienissä voittaen sarjan kaudella 2012-2013. Vuonna 2014 hän palasi jälleen takaisin Sloveniaan, nyt kotikaupunkinsa NK Mariborin paitaan. Mariborin riveissä Vršič on voittanut PrvaLigan ja Slovenian supercupin. Syksyllä 2014 Maribor selvisi myös Mestareiden liigaan.
Slovenian jalkapallomaajoukkueessa Vršič debytoi vuonna 2007 ja ensimmäinen maaottelumaali syntyi samana vuonna EM-karsintaottelussa Romaniaa vastaan. Vuonna 2011 EM-karsintaottelussa Serbiaa vastaan Vršič laukoi upean osuman vapaapotkusta lähes puolesta kentästä. Viimeisimmän maaottelunsa Vršič pelasi vuonna 2012.
Käännös suomeksi
Edward Barrett

| Mitalit> Maa:   Yhdistynyt kuningaskunta. Olympialaiset .Miesten köydenveto | Mitalit> Maa:   Yhdistynyt kuningaskunta. Olympialaiset .Miesten köydenveto | Mitalit> Maa:   Yhdistynyt kuningaskunta. Olympialaiset .Miesten köydenveto | Maa:   Yhdistynyt kuningaskunta> .Miesten köydenveto |
| --- | --- | --- | --- |
|  Kultaa | Lontoo 1908 | joukkuekilpailu |  |
Miesten vapaapaini
|  Pronssia | Lontoo 1908 | raskas sarja |  |
Edward ("Ned") Barrett (3. marraskuuta 1877 Rahela, Irlanti – 19. maaliskuuta 1932 Lontoo) oli brittiläinen köydenvetäjä, painija ja yleisurheilija. Hän kuului vuoden 1908 kesäolympialaisissa Lontoossa kultaa köydenvedossa voittaneeseen joukkueeseen ja sai lisäksi pronssia raskaan sarjan vapaapainissa. Hän osallistui samoissa kisoissa myös kreikkalais-roomalaiseen painiin (5. sija), kuulantyöntöön (5. sija), kiekonheittoon ja vapaan tyylin keihäänheittoon.
Barrett kilpaili lisäksi vuoden 1912 kesäolympialaisissa Tukholmassa kreikkalais-roomalaisessa painissa. Yleisurheilija James Barrett oli hänen veljensä.
EDIC 9091

| EDIC 9091 |
| --- | --- |

Aluksen vaiheet
Rakentaja:  SFCN, Villeneuve la Garenne
Kölinlasku:  12. kesäkuuta 1957
Laskettu vesille:  7. tammikuuta 1958
Palveluskäyttöön:  5. joulukuuta 1958
Poistui palveluskäytöstä:  29. marraskuuta 1988
Tekniset tiedot
Uppouma:  250 t
Pituus:  59 m
Leveys:  11,95 m
Syväys:  1,62 m
Koneteho:  2 x MGO V12 ANS -dieselmoottoria, á 1 040 hv (765 kW)
Nopeus:  11 solmua
Miehistöä:  18, joista 1 upseeri
Aseistus
Aseistus:  2 x Oerlikon 20 mm 1 x 81 mm kranaatinheitin
EDIC 9091 (runkonumero L9091) oli Ranskan laivaston EDIC-luokan maihinnousualus (ransk. Engin de débarquement d'Infanterie et de Chars).
Valmistus

Alus tilattiin Villeneuve la Garennesta Société finistérienne de construction navalelta (SFCN), missä köli laskettiin 12. kesäkuuta 1957. Se laskettiin vesille 7. tammikuuta 1958 ja otettiin palvelukseen vielä saman vuoden lopulla 5. joulukuuta.
Palvelus

Alus poistettiin palveluksesta 29. marraskuuta 1988.
EDIC 9095

| EDIC 9095 |
| --- | --- |

Aluksen vaiheet
Rakentaja:  SFCN, Villeneuve la Garenne
Kölinlasku:  1957
Laskettu vesille:  11. huhtikuuta 1958
Palveluskäyttöön:  1. tammikuuta 1959
Poistui palveluskäytöstä:  7. tammikuuta 1974
Tekniset tiedot
Uppouma:  250 t
Pituus:  59 m
Leveys:  11,95 m
Syväys:  1,62 m
Koneteho:  2 x MGO V12 ANS -dieselmoottoria, á 1 040 hv (765 kW)
Nopeus:  11 solmua
Miehistöä:  18, joista 1 upseeri
Aseistus
Aseistus:  2 x Oerlikon 20 mm 1 x 81 mm kranaatinheitin
EDIC 9095 (runkonumero L9095) oli Ranskan laivaston EDIC-luokan maihinnousualus (ransk. Engin de débarquement d'Infanterie et de Chars).
Valmistus

Alus tilattiin Villeneuve la Garennesta Société finistérienne de construction navalelta (SFCN), missä köli laskettiin 1957. Se laskettiin vesille 11. huhtikuuta 1958 ja otettiin palvelukseen 1. tammikuuta 1959.
Palvelus

Alus poistettiin palveluksesta 7. tammikuuta 1974 ja siirrettiin Senegalin laivastolle, joka kastoi sen Faléméksi. Se poistettiin palveluksesta 21. tammikuuta 2000 ja siirrettiin reserviin.
Eerik Kantola

| Henkilötiedot |
| --- | --- | --- | --- |
Koko nimi: Eerik Kantola
Syntymäaika: 9. maaliskuuta 2000 (ikä 24)
Syntymäpaikka: , Suomi
Pelipaikka: puolustaja
Pituus: 179 cm
Seura
Seura: Rovaniemen Palloseura
Pelinumero: 26
Junioriseurat
: RoPS
Seurat
| Vuodet | Seura | O | (M) |
| 2017– | RoPS | 9 | (0) |
| 2018–2020 | RoPS/2 (RFA) | 33 | (0) |
 Seurajoukkueuran tilastot kattavat vain kansalliset sarjat, päivitetty 11. joulukuuta 2020.
Eerik Kantola (s. 9. maaliskuuta 2000) on suomalainen jalkapalloilija, pelipaikaltaan puolustaja. Kantola pelaa Rovaniemen Palloseurassa.
Kantola teki debyyttinsä miesten tasolla Suomen Cupin ottelussa AC Oulua vastaan 6. helmikuuta 2017. Veikkausliigassa Kantola esiintyi ensimmäisen kerran 19. toukokuuta 2017 Veikkausliigan vierasottelussa SJK:a vastaan, kun RoPS kärsi loukkaantumisista ja sairastumisista. Kantola vaihdettiin tauolla Lassi Järvenpään tilalle. Kaikkiaan Kantola pelasi RoPS:n veikkausliigavuosina 2018-2020 kaikkiaan yhdeksän ottelua.
Dead Space (vuoden 2023 videopeli)

| Dead Space |
| --- | --- |

Kehittäjä:  Motive Studios
Julkaisija:  Electronic Arts
Jakelija:  PlayStation Store, Microsoft Store ja Steam
Pelisarja:  Dead Space
Pelimoottori:  Frostbite Engine
Julkaistu:  2023
Lajityyppi:  kolmannen persoonan ammuntapeli, selviytymiskauhupeli ja videopeli, jossa esiintyy HLBT-hahmo (d)
Pelimuoto:  yksinpeli
Ikäluokitus:  CERO: Rating Pending  ESRB: Alkaen 17 vuotta  PEGI 18  Rating pending 
Alusta:  PlayStation 5, Xbox Series X ja Series S ja Microsoft Windows
Lisenssi:  Suljettu lisenssi
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
Dead Space on Motive Studion kehittämä ja Electronic Artsin julkaisema selviytymiskauhupeli, joka julkaistiin 27. tammikuuta 2023 Microsoft Windowsille, PlayStation 5:lle ja Xbox Series X/S:lle. Peli on uusi versio vuonna 2008 julkaistusta Dead Space -pelistä.
Pelaaja ohjaa teknikko Isaac Clarkea ja joutuu UGS Ishimura -avaruusaluksella taistelemaan necromorpheiksi kutsuttuja muukalaisia vastaan. Toisin kuin alkuperäisessä pelissä, Clarke on uusioversiossa ääninäytelty hahmo: hahmoa ääninäyttelee Dead Space 2:sta ja Dead Space 3:sta tuttu Gunner Wright.
Luettelo televisiosarjan Downton Abbey jaksoista

Downton Abbey on brittiläinen historiallinen draamasarja, jonka on luonut Julian Fellowes. Sen ensimmäinen jakso esitettiin 26. syyskuuta 2010. Sarjaa esitettiin kuusi tuotantokautta ja 52 jaksoa, joista viimeinen esitettiin 25. joulukuuta 2015.
Yleiskatsaus

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 7 | 26. syyskuuta 2010 | 7. marraskuuta 2010 |
|  | 2 | 8 | 18. syyskuuta 2011 | 6. marraskuuta 2011 |
|  | Erikoisjakso | Erikoisjakso | 25. joulukuuta 2011 | 25. joulukuuta 2011 |
|  | 3 | 8 | 16. syyskuuta 2012 | 4. marraskuuta 2012 |
|  | Erikoisjakso | Erikoisjakso | 25. joulukuuta 2012 | 25. joulukuuta 2012 |
|  | 4 | 8 | 22. syyskuuta 2013 | 10. marraskuuta 2013 |
|  | Erikoisjakso | Erikoisjakso | 25. joulukuuta 2013 | 25. joulukuuta 2013 |
|  | 5 | 8 | 21. syyskuuta 2014 | 9. marraskuuta 2014 |
|  | Erikoisjakso | Erikoisjakso | 25. joulukuuta 2014 | 25. joulukuuta 2014 |
|  | 6 | 8 | 20. syyskuuta 2015 | 8. marraskuuta 2015 |
|  | Erikoisjakso | Erikoisjakso | 25. joulukuuta 2015 | 25. joulukuuta 2015 |
Jaksoluettelo > Toinen tuotantokausi (2011) > Jouluspesiaali (2011)

| # | Nimi | Ohjaus | Käsikirjoitus | Alkup>  esityspäivä | Suomen esityspäivä |
| --- | --- | --- | --- | --- | --- |
| 16 | ”Christmas at Downton Abbey” | Brian Percival | Julian Fellowes | 2011-12-2525. joulukuuta 2011 | 2012-02-2828. helmikuuta 2012 (Osa 1) 2012-03-066. maaliskuuta 2012 (Osa 2) |
Joulukuu 1919 ja tammikuu 1920. Palvelusväki on työn touhussa joulun valmisteluissa. Bates  on tuomittu ex-vaimonsa Veran murhasta, herra jaarlin todistuslausunnosta huolimatta. Myöhemmin kuolemantuomio lievenee elinkautiseksi vankeustuomioksi. Matthewn ja lady Maryn suhde saa uuden käänteen. Lady Mary jättää sulhasensa Sir Richard Carlislen, vaikka tämä uhkaa paljastaa lehdistölle Lady Maryn synkän salaisuuden liittyen Kemal Pamukiin. Oltuaan pitkään huolissaan, miten Matthew reagoisi kuullessaan tapahtuneesta, hän päättää lopulta kertoa yhden illan jutustaan Pamukin kanssa Matthewlle. Matthew järkyttyy aluksi asiasta, mutta päättää pian, ettei välitä Lady Maryn neitseettömyydestä. Matthew kosii Lady Marya ja Lady Maryn vaatimuksesta Matthew polvistuu ja Lady Mary vastaa myöntävästi. Selviää, että Lady Sybil ja Tom Branson ovat menneet naimisiin ja että Lady Sybil on raskaana.